Час пераходзіць да пастаноўкі. Напісаў п’есу Сяргей Кавалёў, рэжысёр-пастаноўшчык — Наталля Башава. На сайце няма інфармацыі, але чуў, што нават рэжысёр боек ёсць. Гэта нядзіўна: пабіцца акцёрам на сцэне прыйдзецца не аднаразова. Наш Тарас — палясоўшчык (лесник) з вёскі Пуцявішча. Ён сапраўдны гаспадар ў сваім лесе і поўны нуль дома, таму што ўвесь час на працы. Народную паэму “Тарас на Парнасе” мы павінны былі чытаць у школе. Так вось, калі ў паэме наш Тарас быў звычайным госцем сярод антычных багоў, то ў п’есе Тараса ўцягваюць у самае пекла падзей. Ён перапыніць бясконцыя спрэчкі багоў, её навучыць Апалона танчыць лявоніху, яго нават будзе спакушаць сама Вянера! Што казаць, сэкс, наркотыкі, ды рок-н-рол адпачываюць.